Queiroga maior

A queiroga maiorNome vulgar galego preferido en Termos esenciais de botánica. Santiago de Compostela, Universidade, 2004; e Vocabulario de ciencias naturais. Santiago de Compostela, Xunta de Galicia, 1991 (Daboecia cantabrica) é unha especie da familia das Ericáceas común nos montes galegos. Recibe outros nomes comúns que comparte coas outras especies dos xéneros Erica e Calluna, coma queiroa, uz ou urce.
miniatura|240px|Queiroga maior no seu hábitat
 Descrición 
Gamallo de até 50 cm con talos inclinados, incluso deitados; pólas ergueitas, vilosas e glandulares nos extremos.
Follas alternas, perennes, pequenas (1 cm), enteiras, coriáceas, ovaladas ou lanceoladas, abrancazadas polo envés.
Flores reunidas en acios terminais frouxos e alongados, purpúreas ou violáceas e pendurantes. Corola globoso-alongada, con lóbulos curtos e revirados. Conta con oito estames. Ao frutificaren perden a corola.Ángel Penas et alii (1991): Plantas Silvestres de Castilla y León. Valladolid, Ámbito. ISBN 84-86770-40-8 O froito é unha cápsula.

 Hábitat 
Uceiras e toxeiras,frecuentemente en terreos rochosos, mesturado con queiroas e especies coma Erica cinerea e Ulex gallii. Medra en solos acedos sobre cuarcitas, micas e xistos, evitando turbas; entre o nivel do mar e os 580 mhttp://www.brc.ac.uk/plantatlas/index.php?q=plant/daboecia-cantabrica.

 Distribución 
Esténdese pola Europa atlántica, sendo abundante no oeste de Irlanda, naturalizándose nalgunhas zonas da Gran Bretaña.
É abundante no norte da Península Ibérica, especialmente en Asturias, Cantabria, Castela e León e País Vasco.
A daboecia é común nos bosques e prados de Galiza.

 Taxonomía 
Daboecia cantabrica foi descrita por (Huds.) K.Koch e publicado en Dendrologie 2(1): 132. 1872.
Citoloxía
Número de cromosomas de Daboecia cantabrica (Fam. Ericaceae) e táxones infraespecíficos: 2n=24Números cromosómicos para la flora española. 815-830. Números 819-830 López Pacheco, M.J. & al. (2004) Lagascalia 24: 177-182

Sinonimia
 Andromeda daboecia L.	
 Andromeda montana Salisb.	
 Boretta cantabrica (K.Koch) Kuntze	
 Boretta daboecia (L.) Baill.	
 Daboecia daboecia (L.) Dörfl. 
 Daboecia polifolia D.Don	
 Daboecia polifolia var. alba Sweet	
 Erica cantabrica Collinson	
 Erica dabici Crantz
 Erica daboecii L.	
 Menziesia daboeci DC.	
 Menziesia minor Hoffmanns.	
 Menziesia polifolia Juss.	
 Vaccinium cantabricum Huds. en PlantList

 Nome común 
En galego recibe outros nomes comúns que comparte coas outras especies dos xéneros Erica e Calluna, coma queiroa, uz ou urce. En lingua castelá chámanlle brezo vizcaíno ou brezo de san Dabeoz; en lingua inglesa recibe o nome de irish heath ou saint Dabeoc's heathEn Buscatermos da Universidade de Santiago de Compostela - https://aplicacions.usc.es/buscatermos/publica/buscas/busca.htm#15521961.

 Notas 

 Véxase tamén 
 Ligazóns externas 

Categoría:Daboecia
Categoría:Arbustos de Galicia